Ronaldu: Ayollar menga Krishtianu, erkaklar esa Ronaldu deb murojaat qilishini afzal ko‘raman

Madridning “Real” klubi hujumchisi Krishtianu Ronaldu unga qanday murojaat qilishsa ma’qul bo‘lishi haqida aytib o‘tdi. Portugaliya terma jamoasi a’zosi ayollar va erkaklar unga turlicha murojaat qilishini xohlaydi, deb xabar beradi “Chempionat”.

“Menga qanday murojaat qilishlari borasida hech qanday muammo yo‘q. Ammo, ayollar menga Krishtianu, erkaklar esa Ronaldu deb murojaat qilishini afzal ko‘raman. Krish deb yaqin do‘stlarim chaqirgani ma’qul”, — deydi Ronaldu.
Avvalroq Ronaldu jarima zarbalari tepishdan ko‘ra, penaltilarni amalga oshirishni afzal ko‘rishi haqida aytib o‘tgandi.